《自述》
宋代·于石

大儿不学小儿痴，四十头颅已可知。
道胜自然贫亦乐，气充不与貌俱衰。
三杯徐邈圣贤酒，一卷渊明甲子诗。
满眼世情从厚薄，此心当与古人期。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。